ལན།སྨོན་ལམ་བོད་ཀྱི་ཀུན་བཏུས་ཚིག་མཛོད་ཆེན་མོའི་ལས་གཞི་དེ་ཕྱི་ལོ་༢༠༡༢ཟླ་༤ཚེས་༢༠ཉིན་མགོ་བཙུགས་ཏེ།ད་ལྟ་ལོ་༣འཁོར་གྲབས་ཡོད་པ་རེད།ལོ་གསུམ་རེ་བྱས་ནས་བསྡོམས་པའི་ལོ་༩ཡི་ལས་གཞི་བང་སྒྲིག་ཡོད་པ་ལྟར།ལོ་གསུམ་རེའི་ནང་ལས་ཀ་ཅི་ཙམ་བྱེད་ཐུབ་པ་དེ་སྤྱི་ཚོགས་ཐོག་འགྲེམས་སྤེལ་བྱ་རྒྱུ་ཡིན།འགྲེམས་སྤེལ་དགོས་པའི་རྒྱུ་མཚན་དེ་དང་པོ་ནས་གཅིག་ཀྱང་མ་ནོར་བར་ཕུན་སུམ་ཚོགས་པ་ཞིག་ཡོང་རྒྱུ་ཁག་པོ་ཡིན་སྟབས།མཉེན་ཆས་དང་དྲ་རྒྱའི་བརྒྱུད་ལམ་ཐོག་ནས་མཆན་རྒྱག་ས་ཡོད་པ་བཟོས་ནས་མར་བསྟན་བཞག་པ་ཡིན་ན།ནོར་བ་དང་མ་འགྲིག་པ་ཚང་མ་མཆན་བརྒྱབ་སྟེ་ང་ཚོའི་སར་བསླེབ་ཡོང་སྟབས།གཙོ་བོ་བསྐྱར་བཅོས་བྱེད་པར་ཕན་ཐོགས་པ་རེད།རྗེས་མའི་ལོ་གསུམ་ནང་སྔོན་མའི་ནང་ནོར་ཡོད་པ་དེ་ཚོར་བཟོ་བཅོས་རྒྱག་རྒྱུ་དང་།དེའི་ཐོག་ཐ་སྙད་གསར་པ་ཁ་སྣོན་རྒྱག་རྒྱུའི་འཆར་གཞི་བསྒྲིགས་ཡོད།འཆར་གཞི་བསྒྲིགས་པ་ལྟར་ང་ཚོས་ལོ་དང་པོ་གསུམ་དེར།བོད་ཡིག་ཐ་སྙད་ཀྱི་གྲངས་འབོར་ཆ་ནས་འབུམ་གཅིག་ཡོང་རྒྱུར་རེ་བ་རྒྱག་གི་ཡོད།ང་ཚོའི་ངོས་ནས་ཐ་སྙད་ཁྲི་༨དང་ཡན་ལག་ཁག་ནས་ཁྲི་༢བྱུང་ན་འགྲིག་འདུགགང་ཡིན་ཟེར་ན།དགོན་སྡེ་ཁག་གི་ནང་རྩོམ་སྒྲིག་ཚོགས་ཆུང་འཛུགས་རྒྱུ་དེ་ལས་སླ་བོ་མེད་ལ།ཉམས་མྱོང་སོགས་གང་ཅིའི་ཆ་ནས་ཅུང་ཁག་པོ་རེད་ཡོད་ཀྱང་།ཐོག་མ་ནས་འཆར་གཞི་བཀོད་པ་གཞིར་བཟུང་ང་ཚོའི་ས་གནས་ཁག་གི་རྩོམ་སྒྲིག་ཁང་དག་གི་ལས་གཞི་ཏག་ཏག་འགྲོ་ཐུབ་ཀྱི་འདུགཉེ་སྔོན་༧གོང་ས་མཆོག་ལ་མཇལ་ཁ་ཞུས་ཏེ་ཚིག་མཛོད་དབུ་འབྱེད་བཀའ་དྲིན་སྐྱོང་གནང་ཡོང་བའི་གསོལ་འདེབས་ཞུས་བ་ལྟར།འདི་ལོའི་ཕྱི་ཟླ་༡༢ནང་སྤྱི་ཚོགས་ཐོག་འགྲེམས་སྤེལ་བྱ་རྒྱུ་ཐག་ཆོད་ཚར་བ་རེད།